Hier is dit nou – Refentse se jongste musiekvideo!
JY LEES NOU Hier is dit nou – Refentse se jongste musiekvideo!
Vanjaar se grootste Ghoema-wenner, Refentse, stel Maandag sy eerste musiekvideo van sy tweede album, Deur my Venster, bekend.
Dié album het sedert dit vyf weke gelede vrygestel is geklim tot in die nommer 1-posisie van die Musica-musiekkettingwinkel se topverkopers.
Dié musiekvideo, Anoret, is ’n regte voel-goed Afrikaanse snit en een van die ses liedjies wat hy self vir die album geskryf het. Die snitte Vuil Vanderbijl, Melans Mnel, Jane vir my, Alles my nou en Sal jy? Is ook almal deur die 19-jarige Refentse en sy span by Select Musiek geskryf.
“Ons is baie opgewonde oor die nuwe musiekvideo. Refentse is ’n ongelooflike liedjieskrywer en ons sien baie uit daarna om dit vandag met sy aanhangers te deel,” het Tania Fourie, sy bestuurder, Maandag aan Huisgenoot.com gesê.
Ander snitte op die album sluit in ’n duet met die legendariese Laurika Rauch, waarin hulle die bekende Stuur Groete Aan Mannetjies Roux sing asook ’n asemrowende vertolking van Karen Zoid se Engel deur Refentse.
Ou gunstelinge soos Sprokies vir ’n Stadskind en Breyten se Brief is ook op die album.
Meer oor: ghoemas| musiekvideo
KYK VIDEO: Gospelsanger se splinternuwe musiekvideo gaan jou hart vermurwe
EKSKLUSIEF: Kyk hoe vier country-legende Lance James sy sesde dekade in die bedryf
KYK: Afrikaanse duo Riaan Grobler en Rinél Day se nuwe video sal jou betower
31 Mei 2018 Jongste Uitgawe